Gschicht    Im Joor 1981 ame Grimpelturnier vom BD hän sich e paar  Fuessball Aagfrässeni zäme gfunde.  D'Mannschaft he t  dert dr Name Staubwolgge griegt.  (Das muess e scheene Acker gsi si, dass es eso gstäubt he t .)  Vo däne Kollege hän sich drey zäme do und hän zum Plausch fir dr Verein  aafo Schnitzelbängg singe.  Si hän denn immer me dr Plausch dra griegt und hän gfunde,  mir kennte doch au an  dr Fasnacht Schnitzelbänggle.  Derno hän im 1983 dr Kläus, dr Eugen und Fredy dr Bangg " d  Staubwolgge" grindet.  D'Staubwolgge duet mit iire  V ärs Staub uffwirble.  Si sin den offiziell bi dr "Basler Schnitzelbangg Gsellschaft BSG" bydrä d e.  D' V ärs hän  si in dr Melodie "Ai du scheene Schnitzelbangg" gsunge und dr Fredy  he t  mit em glaine Örgeli dr Refrain uusequätscht. Alli drey hän gsunge.  Anno 1984 sin die drey s'erscht mol an dr Basler Fasnacht gloffe.  Si hän  G oschtym, Helge und  V ärs alles in eigener Regie gmacht.  Dr Kläus isch e taläntierte  V ärspoet gsi, mit  scharfe Pointe.  1990 het dr Kläus d'Staubwolgge verloo und he t  mit sine Brieder dr  wildi Bangg "Pleitegeier"grindet und an dr Fasnacht d'Baize unsicher gmacht,  mit no schärfere Pointe.  D'Staubwolgge he t  denn im 1990 pausiert.  1991 isch dr Hansruedi derzue koo und d'Staubwolgge he t  e mänggi scheeni Fasnacht gnosse.  S'Elisabeth im Eugen  sini Frau he t  denn d'Laitig vom  V ärsli brinzle ybernoo  und mit däne drey Männer gmeinsam d' V ärs gmacht.  Denn im Joor 1996 he t  dr Eugen au welle pausiere und d'Staubwolgge verloo.  In däm Joor isch dr André dr Sohn vom Fredy zur Staubwolgge koo.  Dr André he t  sini erschti  Fasnacht im 1997 gnosse und isch vo dr BSG  fir dr Schlussoobe als Hälfer (Stv. vo dr Schlussoobe Obfrau) uusgwählt worde.  Uus eme bizzeli hälfe (Technik und Regie) isch är denn im Joor 1998  als Schlussoobe Obmaa in Vorstand vo dr BSG gwäält worde.  Dr Hansruedi he t  sithär e versteggds Talänt entdeckt als Helgemo o ler.  Är duet si Talänt au an anderi wytergää und duet teilwyys fir ebe 4-5 Bängg  d'Helge mo o le.  Im Joor 1999 hän mir d'Melodie g'änderet mit dr Unterstytzig vo dr Barbara Kleiner (s'Kurtli).  Es isch e wunderscheeni Melodie gsi, aber leider isch si nit eso aacho mit de  V ärs.  No he t  uns dr Edi alias Saifiblooddere, hyte dr Edeli e anderi Melodie (The Carneval is over) gä ä  und gholfe bim  V ärsli brinzle. Dr Eugen isch hyte als Helgeträger bim Edeli.  In dr Zwischezyt he t  d'Staubwolgge e ewige Frynd dr Kläus verlore, wo pletzlig verstorbe isch.  Im Kläus si Sohn dr Däni duet hyte no dr Babbe by de Pleitegeier verdrä dd e.  Es sin wyteri sehr scheeni Fasnächt verby gange, bis sich dr André nach 7 Joor Vorstand in dr BSG  als Schlussoobe Obmaa zrugg zoge he t . (Total 8 Schlussööbe mit em Härzbluet vom André)  Dr Fredy he t  sich nach 20 aktive Bängglerjoor (ohni Pausiere grächnet) nach dr Fasnacht 2005  pensioniere lo.  Im Lauf vom 2005 he t s fir d'Staubwolgge aifach nimme gstumme in dr BSG und isch nach langem  Entschaidigswä ä g vo dr BSG ewäg gange.  S het schuurig wee doo, aber mir häns yberläbt.  Mir sin denn vo dr VSG rächt härzligg uffgnoo worde und voll integriert worde.  Ney laufe mir an dr Fasnacht 2006 unter dr VSG (Verainigty Schnitzelbangg Gsellschaft).  D' Staubwolgge he t  dr Name mitgnoo um d'Tradition uffrächt z'erhalte,  was dr Fredy als letschts bi dr Staubwolgge aktivs Grindigsmitglied e tolli Sach findet.   Ainzig "d" isch  ewäg gfalle und dr Bangg haisst jetzt "Staubwolgge".  Die Homepage do vo dr Staubwolgge isch s erscht mol uffgschalte worde im Jänner 2006.  D'Staubwolgge hed s'Glygg gha, dr Andy als neys Staubwolgge Mitglied uffznää.  Är berychered d'Staubwolgge mit sine  n amhafte Erfaarige und sim Uffundzuekaib.  Mit ere neye Melodie und digge  V ärs dien mir s'erscht mol d'Fasnacht unter dr VSG erobere.  Dr Hansruedi hed an däre Fasnacht 20 Joor und dr André s'10 Joor Jubiläum.  Mir hän e wunderscheeni Fasnacht 2006 erläbt und fre y e uns uff scho wieder uff die nägschti.  Dr Hansruedi he t  nach 20 Joor Fasnacht dr Rüggtritt bekannt gee.  D Fasnacht 2007 isch e volle Erfolg gsi und es het richtig bebt.  Alli (fascht alli) Byyne hän standghalte bim Bebe Värs.  D'Fasnacht 2008 isch so schnäll fertig gsi, wie si frieh gsi isch.  Aber mer hän jedi Minute gnosse vo däm erfolgryyche Staubwolgge Joorgang.  Scheen Wätter aber kalt.  Gueti Värs und viel Applaus mit Gschrey.  Vo däm kenne mer wieder lääbe bis zer nägschte Fasnacht.  D'Fasnacht 2009 isch Gschicht, e ganz e bsunderi Fasnacht mit sehr scheene Momänt.  E paar spezielli Momänt, wells e spezielli Fasnacht gsi isch.  Alles het e Muggeseggeli speeter aagfange as sunscht.  Nach em 2008 hän mer gmaint es gieng nym besser,  aber mir sin e besseres beleert worde.  Nacheme tödliche Vorsinge sin mer nomol an d'Segg  und hän immene Schlussspurt no alles gschaft umzgrämple.  Mit neye Larve und Bluse sin mer den uff d Lyt losgange.  Ooni Tescht dr erscht Ufftritt am "Schalanderli" und es isch besser koo als je dänggt.  D Fasnacht 2010 isch e glungeni Fasnacht gsi.  Dr Andy het e baar Uusfällgha, well si Schatz schwer grangg gsi isch.  S  isch denn doch au e sehr guets Joor gsi.  Im Summer 2010 het sich d Staubwolgge gschpalte und vom Handörgeler Andy trennt.    D Fasnacht 2011 effnet e neys Kapitel vo dr Staubwolgge.  Neyi Mitglieder, neyi Larve und neys Goschtym.  Ney derby am Akkordeon dr Matthias und  am Helgestägge dr Michel genannt Keule.    Also los gohts mir fraie iis uff d Fasnacht!        Do gohts den wyter, sobald mir neys erläbt hän.